Peter Sever

**Peter Sever** (vl. menom **Jozef Bobok**) (* 11. júl 1924, Rimavská Sobota – 22. júl 2004, Bratislava) bol slovenský spisovateľ, scenárista a autor literatúry pre deti a mládež. Pseudonym: PES, Peter Sever 

## Životopis
Narodil sa v učiteľskej rodine a vzdelanie získaval v Rimavskej Sobote, Banskej Bystrici a Zvolene (maturoval roku 1943), neskôr pokračoval v štúdiu na Univerzite Komenského v Bratislave, a toto štúdium úspešne ukončil v roku 1949 doktorátom práv. Pracoval vo viacerých redakciách časopisov, napr. *[[Národná obroda]]*, *[[Život]]*, *[[Náš film]]*, *[[Kultúrny život]]* či *[[Pravda]]*, v roku 1968 potom pracoval v agentúre Tatrapress. Od roku 1969 bol redaktorom časopisu *[[Film a divadlo]]* a od roku 1981 sa venoval písaniu literatúry na plný úväzok.

## Tvorba
Debutoval v roku 1954 zbierkou poviedok z vojenského prostredia. Neskôr sa venoval i písaniu noviel a románov tak pre dospelých, ako aj pre mládež. Námetom jeho prvých diel je vojenský život počas 2. svetovej vojny a v období Slovenského národného povstania. Najväčšiu časť jeho tvorby však predstavuje dramatická tvorba pre rozhlas a televíziu, ktorej sa venoval najradšej. V dielach pre deti a mládež sa venoval poukazovaniu na potrebu zdravej rodinnej klímy na vývoj mladých ľudí, venuje sa problematike dospievajúcich detí. V rozhlasovej a televíznej tvorbe sa jeho diela delia do troch námetových skupín: jedna pojednáva o dejinách robotníckeho hnutia, druhá o národnooslobodzovacom hnutí a posledná sa venuje súčasnosti. Venoval sa tiež publicistike, v tlači mu vyšlo množstvo článkov, reportáží, fejtónov, divadelných a filmových kritík, ale tiež recenzií televíznych inscenácií. Okrem vlastnej tvorby sa venoval tiež prekladom z maďarskej a anglickej literatúry.

## Dielo
### Próza pre dospelých
*1954 – *Vojenským krokom*, zbierka poviedok z vojenského prostredia
*1955 – *Šesť mesiacov*, zbierka poviedok s tematikou SNP
*1961 – *Malá slávobrána*, budovateľský román
*1962 – *Veľký odkaz*
*1964 – *Mŕtvi sa neženia*
*1965 – *Korzári kamenných morí*
*1989 – *Celkom slušná kapela*
*1989 – *Najlepšie roky môjho života*
*1996 – *Herecké lásky*
*2003 – *Šťastie novinára*

### Próza pre deti
*1961 – *Malí partizáni*, román
*1979 – *Priateľka Jana*, román

### Dramatické diela pre dospelých
*1957 – *Doktorka Dana*, rozhlasová hra
*1959 – *Vrátený život*, rozhlasová hra
*1960 – *Príbeh Verony Tkáčovej*, televízna hra
*1960 – *Súci chlapci*, 3-dielny televízny seriál
*1961 – *Ľudia na trase*, televízny film
*1964 – *Kytica ruží*, mikrokomédia
*1965 – *1 : 0*, rozhlasová hra
*1966 – *Ten veľký návrat*, rozhlasová hra
*1968 – *Jadranská romanca*, veselohra
*1971 – *Sneh a hviezdy*, publicistická rozhlasová hra
*1972 – *Iskrenie*, televízna hra
*1974 – *Taká nádherná mladosť*, rozhlasová hra
*1974 – *Škola pre Antigonu*, rozhlasová hra
*1976 – *Návrat*, televízna hra
*1977 – *Potlesk*, rozhlasová hra
*1977 – *Postup*, televízny film
*1977 – *Dobrodružstvo v hoteli*, mikrokomédia
*1979 – *Sestry*, rozhlasová hra
*1980 – *Júlia a starý pán*, rozhlasová hra

### Dramatické diela pre deti
*1959 – *Hviezdičky*, divadelná hra
*1960 – *Tvrdé mantinely*, televízna hra
*1970 – *Vrahom je Fox*, televízna adaptácia románu Ellery Queena
*1975 – *Motokára*, rozhlasová hra
*1977 – *Kamarátka Jana*, televízna hra
*1977 – *Talentová skúška*, rozhlasová hra
*1977 – *Dvojka z chovania*, rozhlasová hra
*1977 – *Bez hrdosti*, televízna adaptácia poviedky Boženy Slančíkovej-Timravy
*1978 – *Zálety kráľa Mateja*, veselohra na námet povesti (spoluautor E. Štric)
*1978 – *Prísna skúška*, rozhlasová hra
*1979 – *Vec dôvery*, rozhlasová hra
*1979 – *Kotúľ*, rozhlasová hra
*1980 – *... a teraz sa rozhodni! *, 11-dielny televízny seriál

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Narodenia v 1924
Kategória:Úmrtia v 2004
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí dramatici
Kategória:Slovenskí prekladatelia
Kategória:Osobnosti z Rimavskej Soboty